text: Minister i kostalden 
  09 januar 2013 kl. 13.25
  Fødevareminister Mette Gjerskov synes, det er vigtigt, at hun kommer ud i en kostald og oplever virkeligheden der. I dag var hun med på kontrol af en kvægbesætning i Hovborg.
  Fødevareministeren fik nærkontakt med dyrene på Preben Vingborgs kvægbrug med ialt 500 malkekøer.
  Blandt de ting, der skal kontrolleres, er forholdene for kalve i enkeltbokse, og hvordan der bliver taget hånd om syge og tilskadekomne dyr.
  Kontrollene foretages hvert andet år af en dyrlæge.
  I Danmark findes der godt og vel 1,6 mio. kvæg, fordelt på 20.483 besætninger. 
  En tredjedel af dem ligger i Sydjylland.
  